Here is a page extracted from Wikipedia that may contain CSS, HTML, and a lot of unformatted text.

Title: Gubierno Gómez de las Roces
Content: O Gubierno Gómez de las Roces estió o Gubierno d'Aragón dende o 4 d'agosto de 1987 dica o 5 de chulio de 1991, mientres a II Lechislatura d'Aragón. Fue presidiu por Hipólito Gómez de las Roces d'o Partido Aragonés dimpués de ganar por mayoría simpla as eleccions aragonesas de 1987. Succedió a o gubierno de Santiago Marraco y estió o Gubierno d'Aragón mientres un total de 3 anyos, 11 meses y 15 días.

O gubierno yera formau entre 1987 y 1989 por miembros o Partido Aragonés (PAR), dentrando en 1989 dos consellers d'o Partido Popular de Aragón. Fue automaticament disuelto o 27 de mayo de 1991 a consecuencia d'as eleccions aragonesas de 1991, encara que continó en funcions dica a formación d'o siguient gubierno.

Historia 
En as eleccions a Corz d'Aragón de 1987, celebradas o miércols 10 de chunio, o PSOE-Aragón ganó as eleccions, quedando o Partido Aragonés Regionalista en segundo puesto, Alianza Popular en tercer puesto, Centro Democrático y Social en cuatreno puesto y Convergencia Alternativa de Aragón-Izquierda Unida en cinqueno puesto. Gómez de las Roces fue eslechiu como segundo president democratico d'a Deputación Cheneral d'Aragón en contar con l'aduya d'os votos d'Alianza Popular (12) y o PAR (19), yeran mayoritarios en as Corz d'Aragón, formó asinas Gubierno, encara que o Partido de los Socialistas de Aragón estió o partiu con mayor numero de votos.

En primeras Gómez de las Roces formó un gubierno monocolor (a tamas d'as exichencias d'AP de fer parti d'o gubierno) lo que ocasionaría no pocos problemas a o largo de toda a II Lechislatura. En 1989, dimpués de sinyar un pacto de gubierno, nombra a dos consellers d'o Partido Popular: Santiago Lanzuela y José Urbieta.

Estructura y composición 
O Gubierno yera formau por consellers d'o Partido Aragonés, d'o Partido Popular y independients distribuyius en 8 departamentos.

Veyer tamién 
 Deputación Cheneral d'Aragón

Vinclos externos
  Historico de lechislaturas d'as Corz d'Aragón. II Lechislatura 1987/1991